富景花園

富景花園係香港房屋委員會同其士集團一齊起嘅居者有其屋，喺香港柴灣小西灣小西灣道18號，位置前身係英軍情報中心，喺1993年起好，成個屋苑總面積係352,928平方呎，屬於第十三期丙、十四期甲出售居屋，喺1993年3月開始入伙。隔籬嘅屋苑有富怡花園、富欣花園同埋藍灣半島。屋苑嘅管理公司係其士富居物業管理有限公司。 屋苑資料 樓宇 富景花園總共有11棟樓，3240個單位，分兩期起，第1棟至第6棟喺1993年起好，每棟有29層，而第7座至第11棟喺之後一年起好，每棟有30層。 設施 富景花園有以下嘅設施： 一間幼稚園 商場（135個商舖，總面積27,609平方呎） 停車場（405個私家車位，28個雙電單車位） 運動設施（籃球場、緩跑徑、健身設施同兒童遊樂場等） 參考資料 香港房屋委員會：富景花園 屋邨網站